
Alulírott Agárdi Péter, mint az MS Technika Kft. (székhely: 1152 Budapest, Kiss Ernő u. 10., cégjegyzékszám: 01 09 929152, adószám: 13985378-2-42) cégjegyzésre jogosult képviselője ezúton nyilatkozom, hogy a Belváros-Lipótváros Közterület-felügyelet által alkalmazott szabálytalan kanyarodást és behajtani tilost figyelő automatikus rendszer, valamint a hozzá kapcsolt képrögzítő és adattovábbító berendezés, a gépjárműről és annak hatósági jelzéséről felvételt készítő eszközre vonatkozó követelményekről szóló 18/2008. (IV. 30.) GKM rendelet mellékletében az ellenőrző berendezésre vonatkozó követelményeknek a 1. 1.1. - 1.8. pont szerint megfelel.

Melléklet
Melléklet a 18/2008. (IV. 30.) GKM rendelethez
I. Az elektronikus közúti ellenőrző rendszerre vonatkozó általános követelmények
1. Az ellenőrző berendezésre vonatkozó követelmények
1.1. Legyen alkalmas a közúti közlekedésről szóló 1988. évi I. törvény 21. § (1) bekezdés a)-g) pontjaiban meghatározott előírások megszegésének digitális állókép-felvétel, illetve a kezelő által beállítható képfelvételi gyakorisággal készülő digitális állóképekből álló felvételsorozat formájában történő dokumentálására.
1.2. Automatikus, illetve kezelő általi működtetésre legyen alkalmas.
1.3. A berendezés szabályozó és adatrögzítő egységei illetéktelenek által hozzá nem férhető módon legyenek elhelyezve. A kialakítás biztosítsa a normál tárolási, szállítási és üzemeltetési körülmények közötti megbízható működést.
1.4. Legyen alkalmas a képfelvételekről bejegyzések dokumentálására (naplózására). A naplózás tartalma:
a) a berendezés azonosítója,
b) a berendezést kezelő személy azonosítója, a bejelentkezés, a kijelentkezés időpontja,
c) a felvétel indításának és leállításának időpontja, a felvétel készítésének helye,
d) a jogszabályi rendelkezés megsértését igazoló képfelvétel (képfelvételek) azonosítója és készítésének időpontja,
e)-f)
1.5. A naplózási adatokat belső adathordozóra rögzítse és kialakítása olyan legyen, hogy a készülék felnyitása nélkül ne lehessen azokat módosítani vagy eltávolítani. A naplózási adatokat on-line kapcsolattal továbbítsa a feldolgozó központba. A dokumentálás megkezdésének időpontját azonnal, valós időben, a dokumentálás befejezésére vonatkozó adatokat a kijelentkezéssel egy időben kell megküldeni. A dokumentációk naplózási adatait legalább minden 10 szabályszegés dokumentálása, de legfeljebb 30 percenként kell továbbítani a feldolgozó központba.
1.6. A közigazgatási bírsággal sújtandó szabályszegések dokumentálására használt ellenőrző berendezéssel készített valamennyi képfelvétel és a hozzá tartozó paraméterek (például az ellenőrző eszköz beállítása) elektronikus rögzítése és a rögzítést követő 12 órán belül az adattovábbító rendszerbe történő elektronikus továbbítása - a manipuláció lehetőségét kizáró módon - biztosított legyen. Az ellenőrző berendezés adattárolóján tárolt adatok törlését csak az adatok elektronikus adattovábbító rendszer által történt sikeres továbbítását követően tegye lehetővé (végezze el).
1.7. A képfelvétel rögzítése során biztosítsa, hogy a felvételt utólagosan módosítani ne lehessen, illetve az esetleges utólagos módosítást vagy technikai okból bekövetkezett módosulást ellenőrizni lehessen.
1.8. A képfelvételen rögzítse az ellenőrzés helyének meghatározásához szükséges adatokat (kódolva, szövegesen vagy GPS koordinátákkal).
2. Az elektronikus adattovábbító rendszerre vonatkozó követelmények
2.1. Az 1.4. és 1.6. pontban meghatározott adatokat a Rendőrség által kialakított központi feldolgozó rendszerbe kell továbbítani.
2.2. Az elektronikus adattovábbító rendszernek biztosítania kell a Rendőrség adatfeldolgozó egységéhez történő közvetlen, illetve a közúti közlekedésről szóló 1988. évi I. törvény 33. § (2) bekezdésében meghatározott ellenőrzési feladatkört ellátó szerv informatikai rendszere útján történő kapcsolódást.
2.3. A Rendőrség központi feldolgozó rendszerébe történő adattovábbítás során a küldőnek a küldés pillanatában értesülni kell arról, hogy az általa küldött információ továbbításában nem lép(ett) fel hiba. Ha az információ továbbítása hibás (sikertelen) volt, erről értesíteni kell a központi feldolgozó rendszer üzemeltetőjét.

